CIVIL เดินหน้าจับมือพันธมิตร-ลุยเหมืองหินเพิ่ม ดัน “แบ็กล็อก” แตะเป้า 2 หมื่นลบ.
CIVIL เดินหน้าจับมือพันธมิตรสร้างการเติบโตแบบ New S-Curve พร้อมลุยเหมืองหินเพิ่มเพิ่มรายได้ หวังดันแบ็กล็อกปีนี้แตะเป้า 2 หมื่นลบ.
CIVIL เดินหน้าจับมือพันธมิตรสร้างการเติบโตแบบ New S-Curve พร้อมลุยเหมืองหินเพิ่มเพิ่มรายได้ หวังดันแบ็กล็อกปีนี้แตะเป้า 2 หมื่นลบ.
30 พ.ค. 2565

นายปิยะดิษฐ์ อัศวศิริสุข ประธานเจ้าหน้าที่บริหาร บริษัท ซีวิลเอนจีเนียริง จำกัด (มหาชน) หรือ CIVIL จัดงาน “CIVIL Analyst Meeting” เพื่อนำเสนอผลการดำเนินงานไตรมาส 1/2565 และแนวโน้มธุรกิจครึ่งหลังของปี 2565 โดยมีวัตถุประสงค์เพื่อมุ่งเน้นเข้ารับงานโครงการมาร์จิ้นสูงทั้งภาครัฐและเอกชน พร้อมจัดการต้นทุนและบริหารงานโครงการ
ทั้งนี้ ไตรมาส 1/2565 บริษัทมีรายได้รวม 1,649.42 ล้านบาท เพิ่มขึ้นจากช่วงเดียวกันปีก่อนที่มีรายได้รวม 1,186.82 ล้านบาท จำนวน 462.6 ล้านบาท หรือ 38.98% และมีกำไรสุทธิอยู่ที่ 40.31 ล้านบาท ลดลงจากช่วงเดียวกันของปีก่อนที่มีกำไรสุทธิ 69.15 ล้านบาท จำนวน 28.84 ล้านบาท หรือ 41.71% ขณะที่เมื่อเทียบกับไตรมาส 4/2564 กำไรสุทธิเพิ่มขึ้น 17.82 ล้านบาท หรือ 79.24%
ด้านทิศทางการดำเนินงานในครึ่งหลังของปี 2565 บริษัทยังคงมุ่งเน้นการบริหารจัดการต้นทุนการก่อสร้าง พร้อมทั้งประเมินสถานการณ์และปรับกลยุทธ์การบริหารต้นทุนให้อยู่ในระดับที่เหมาะสม โดยบริษัทได้เริ่มดำเนินการเหมืองหินเพิ่มรายได้ อีกทั้งยังได้เจรจาความร่วมมือกับพันธมิตรภาคเอกชน สร้างการเติบโตแบบ New S-Curve เพื่อสร้างการเติบโตให้กับบริษัท และเพิ่มมูลค่างานในมือ (Backlog) ให้ได้ตามเป้าหมายที่วางไว้ในระดับ 15,000 – 20,000 ล้านบาท โดยบริษัทได้ให้ข้อมูลแก่นักวิเคราะห์จากบริษัทหลักทรัพย์ชั้นนำ ผ่านระบบออนไลน์ ณ สำนักงานใหญ่ บริษัท ซีวิลเอนจีเนียริง จำกัด (มหาชน)